stanford-oval/wikipedia huggingface dataset:
Hassan El Fakiri
Ammattilaisura

El Fakiri siirtyi heinäkuun 2000 siirtoikkunassa Tippeligaenin Brannista Ligue 1:n AS Monacoon. Kauppa oli solmittu ennen kuin aiemmin tammikuussa Lynistä Branniin siirtynyt keskikenttäpelaaja oli ehtinyt pelata uudessa seurassaan yhtään sarjaottelua.
Monacossa viettämänsä viiden vuoden aikana El Fakiri ei onnistunut valtaamaan vakituista paikkaa avauskokoonpanosta. Vuonna 2004 hän oli vaihtopelaajana mukana tappioon päättyneessä Mestarien liigan finaalissa FC Portoa vastaan. Monacon aikoina El Fakirin pelipaikka muuttui laitapuolustajaksi.
Monacon jälkeen El Fakiri pelasi kaudet 2005–2007 Bundesliiga-seura Borussia Mönchengladbachissa, jonka jälkeen hän palasi takaisin kotimaahansa. El Fakiri lopetti uransa vuonna 2014.
Ammattilaisura > Maajoukkueura

Norjan A-maajoukkueessa El Fakiri pelasi urallaan kahdeksan ottelua.
Ron DeSantis

| Ron DeSantis |
| --- | --- |
 DeSantis lokakuussa 2023.
Floridan 46. kuvernööri
 8. tammikuuta 2019 –  
Varakuvernööri:  Jeanette Núñez
Edeltäjä:  Rick Scott
Yhdysvaltain edustajainhuoneen jäsen Floridan 6. vaalipiiristä
 3. tammikuuta 2013 – 10. syyskuuta 2018  
Edeltäjä:  Cliff Stearns
Seuraaja:  Michael Waltz
Henkilötiedot
Syntynyt: 14. syyskuuta 1978 (ikä 46) Jacksonville, Florida, Yhdysvallat
Asuinpaikka:  Kuvernöörin kartano, Tallahassee
Ammatti:  poliitikko
Puoliso:  Casey DeSantis (vih. 2009)
Lapset:  3
Tiedot
Puolue:  Republikaaninen puolue
Koulutus:  Juris Doctor, Harvardin yliopisto (2005) Bachelor of Arts, Yalen yliopisto (2001)
Uskonto:  roomalaiskatolisuus
 Nimikirjoitus
Sotilaspalvelus
Palvelusmaa(t):   Yhdysvallat
Puolustushaara:  laivasto
Palvelusvuodet:  2004–2010 2010–2019 (reservissä)
Sotilasarvo:   komentajakapteeni
Taistelut ja sodat:  Irakin sota
Aiheesta muualla
rondesantis.com
Ronald Dion ”Ron” DeSantis (s. 14. syyskuuta 1978 Jacksonville, Florida, Yhdysvallat) on yhdysvaltalainen republikaanisen puolueen poliitikko. Hän on toiminut tammikuusta 2019 alkaen Floridan 46. kuvernöörinä. DeSantis edusti vuosina 2013–2018 Floridan kuudetta vaalipiiriä Yhdysvaltain edustajainhuoneessa. DeSantis oli ehdolla Yhdysvaltain presidentiksi vuoden 2024 vaaleissa, mutta vetäytyi kilpailusta tammikuussa 2024.
Varhainen elämä ja opiskelu

DeSantis syntyi 14. syyskuuta 1978 Floridan Jacksonvillessä Karen (o.s. Rogers) ja Ronald Daniel DeSantisin ensimmäisenä lapsena. Hänen sukujuuret ovat italialaiset. Kaikki DeSantisin kahdeksan isoisovanhempaa olivat syntyneet Italiassa, ja heistä äidinpuoleinen isoisoisä muutti Yhdysvaltoihin vuonna 1904, ja isoisoäiti vuonna 1917. DeSantisin äiti oli sairaanhoitaja, ja hänen isänsä asensi TV-mittarilaatikoita. Hänen perheensä muutti Orlandoon ja sen jälkeen Dunediniin, kun DeSantis oli kuusivuotias. Hänen sisarensa Christina Marie DeSantis syntyi vuonna 1985, ja kuoli yllättäen vuonna 2015.
DeSantis harrasti nuorena baseballia. Hän kävi katolisen peruskoulun, ja valmistui Dunedin High Schoolista vuonna 1997. High schoolin jälkeen DeSantis opiskeli historiaa Yalen yliopistossa ja toimi Yalen baseballjoukkueen kapteenina. Hän valmistui Yalesta vuonna 2001 Bachelor of Arts -tutkinnolla. Hän opiskeli oikeustieteitä Harvardin yliopistossa, ja valmistui Juris Doctor -tutkinnolla vuonna 2005.
DeSantis liittyi Yhdysvaltain laivastoon vuonna 2004. Vuonna 2007 hänet lähetettiin Fallujahiin palvelemaan Irakin sodassa. DeSantis palasi Yhdysvaltoihin seuraavan vuoden keväällä, ja helmikuussa 2010 hän siirtyi reserviin, jossa hän oli vuoteen 2019 asti.
Poliittinen ura > Edustajainhuoneen jäsenenä 2013-2018

DeSantis valittiin kongressiin ensimmäisen kerran vuonna 2012, jolloin hän ensin voitti republikaanien esivaaleissa kuusi muuta ehdokasta 38,8 prosentin ääniosuudella ja varsinaisissa vaaleissa demokraattien Heather Beavenin 57,2 prosentin ääniosuudella.
DeSantis tuki virkakaudellaan presidentti Donald Trumpia ja kritisoi jatkuvasti Robert Muellerin tutkintaa Venäjän sekaantumisesta vuoden 2016 vaaleihin.
DeSantis asettui ehdolle senaattiin 2016, kun istuva senaattori Marco Rubio ei alun alkujaan ollut asettunut ehdolle presidentinvaalikampanjansa vuoksi. Rubio kuitenkin vetäytyi republikaanien esivaaleista ja ilmoitti hakevansa jatkokautta senaattorina, jolloin DeSantis vetäytyi kampanjastaan.
Poliittinen ura > Floridan kuvernöörinä 2019-

Tammikuussa 2018 DeSantis ilmoitti asettuvansa ehdolle Floridan kuvernööriksi. DeSantis jatkoi Trumpin tukemista Floridan kuvernöörivaaleissa 2018. Hänen vastustajansa oli demokraatteja edustava Tallahasseen pormestari Andrew Gillum, jonka DeSantis voitti erittäin tasaisissa vaaleissa vain 0,4 %:n erolla.
DeSantis on ollut suosittu kuvernööri, ja hän on saanut tunnustusta muun muassa onnistuneesta leikkauspolitiikasta, osavaltion budjetin ylijäämästä ja Ian-hurrikaanin aiheuttaman tuhon korjaamisesta.
Kuvernöörikaudellaan DeSantis vastusti koronaviruspandemian rajoitustoimia, kuten maski- ja rokotepakkoja. Hän allekirjoitti toukokuussa 2021 lain, joka kieltää yrityksiä, kouluja ja hallintoelimiä vaatimasta rokotetodistusta. DeSantisin koronapolitiikka sai voimakasta kritiikkiä poliittisilta vastustajilta, mutta jälkeenpäin sitä on kuvailtu onnistuneeksi, sillä Floridan tartuntaluvut eivät nousseet muuta maata korkeammaksi. Toisaalta Floridan kuolinluvut olivat korkeammat, kuin osavaltioissa, joissa oli tiukemmat rajoitustoimet ja korkeammat rokotemäärät.
DeSantis on tullut kuvernöörinä tunnetuksi ns. "woke-ideologian" vastustajana. Kesällä 2021 DeSantis allekirjoitti ”Fairness in Women’s Sports” -lain (suom. reiluus naisten urheilussa), joka kieltää transnaisten osallistumisen koulujen urheilukilpailuihin. DeSantisin johdolla Florida on kieltänyt kriittisen rotuteorian opettamisen julkisissa kouluissaan, vaikkakaan se ei ollut osa Floridan julkisten koulujen opetussuunnitelmaa alun alkujaankaan.
DeSantis on ollut riidoissa viihdeyhtiö Disneyn kanssa keväästä 2022 lähtien. Yhtiön toimitusjohtaja Bob Chapek kritisoi DeSantisin "Don't Say Gay" -lakina (suom. "Älä sano homo") tunnettua säädöstä, jonka seurauksena lapset eivät muun muassa saa kuulla homoseksuaalisuudesta, biseksuaalisuudesta, transsukupuolisuudesta tai queer-identiteetistä alimmilla luokilla ollessaan. Kritiikki johti siihen, että DeSantis riisti Disneyltä erityisaseman hallinnoida Disney World -huvipuiston laajoja alueitaan itsenäisesti.
Vuoden 2022 välivaaleissa DeSantis valittiin jatkokaudelle, tällä kertaa selvällä 19,4 %:n erolla demokraattien Charlie Cristiin.
Poliittinen ura > Presidenttiehdokkaana 2024

Maaliskuussa 2023 DeSantis ilmoitti tavoittelevansa republikaanien presidenttiehdokkuutta vuoden 2024 presidentinvaaleissa. Ensimmäisessä esivaalissa Iowassa hän sijoittui toiseksi 21 prosentin ääniosuudellaan, kun Donald Trump sai 51 prosenttia äänistä ja Nikki Haley 19 prosenttia äänistä. 21. tammikuuta 2024 DeSantis ilmoitti luopuvansa ehdokkuudesta, koska ei enää uskonut voivansa pärjätä Trumpia vastaan.
Näkemyksiä

DeSantis vastustaa poliisivoimien heikentämistä, ja syyskuussa 2021 hän julkisti 5 000 dollarin virkaanastumisbonuksen uusille poliiseille.
Näkemyksiä > Ulko- ja turvallisuuspolitiikka > Venäjä ja Ukraina

Maaliskuussa 2023 DeSantis kutsui Ukrainan sotaa "alueelliseksi kiistaksi Venäjän ja Ukrainan välillä" ja sanoi, "ettei kauempi siihen sotkeutuminen ole USA:n intresseissä". Kommentit herättivät kritiikkiä ja DeSantis koki niiden tulleen väärinymmärretyiksi. Hän totesi sittemmin Vladimir Putinin olevan sotarikollinen ja ettei Venäjän hyökkäys ole oikeutettu.
DeSantis on kertonut vastustavansa Ukrainan Nato-jäsenyyttä. "Ainoa, mitä se tekisi, olisi uudet vastuut meille, joten mitä saisimme vastineeksi?" hän sanoi aiheesta.
Näkemyksiä > Koulutus

DeSantis tukee osavaltiotason päätäntävaltaa koulutuspolitiikassa. Hän vastustaa kriittisen rotuteorian opettamista kouluissa.
Maaliskuussa 2022 DeSantis hyväksyi lain, joka kieltää opetuksen sukupuoli-identiteetistä ja seksuaalisesta suuntautumisesta lapsille päiväkoti-ikäisistä kolmasluokkalaisiin. Hänen mukaansa olisi ”täysin sopimatonta”, että opettajat kertoisivat sukupuoli-identiteetistään oppilaille.
Näkemyksiä > Sosiaalipolitiikka

DeSantis kannattaa osavaltioiden oikeutta päättää aborttilaista (ks. Roe vastaan Wade).
Yksityiselämä

DeSantis tapasi Casey Blackin golfkentällä vuonna 2006. Pari meni naimisiin vuonna 2009 ja heillä on kolme lasta (s. 2016, s. 2018 ja s. 2020).
DeSantis on uskonnoltaan roomalaiskatolinen.
Aiheesta muualla

Kuvia tai muita tiedostoja aiheesta Ron DeSantis Wikimedia Commonsissa
Floridan kuvernöörin viralliset kotisivut
DeSantis laivaston aliluutnanttina.
DeSantis kongressissa vuonna 2014.
Kuvernööri DeSantis tapaamassa presidentti Trumpia Valkoisessa talossa huhtikuussa 2020.
Kuvernööri DeSantis Hurrikaani Iania koskevassa tiedotustilaisuudessa lokakuussa 2022.
DeSantis ja Nikki Haley CNN:n esivaaliväittelyssä Des Moinesissa tammikuussa 2024.
DeSantis vaimonsa Casey DeSantisin kanssa tammikuussa 2019.
Hasselt

| Hasselt |
| --- | --- |
 Hasseltin kaupungintalo
 lippu:  vaakuna

 Hasselt
 Koordinaatit: 50°55′48″N, 05°15′0″E 
Valtio:   Belgia
Provinssi:  Limburg
Hallinto:  
 – Pormestari:  Nadja Vananroye
Pinta-ala:  
 – Kokonaispinta-ala:  102.24 km²
Väkiluku (2017):  77 124
 – Väestötiheys:  754 as./km²
Aikavyöhyke:  UTC+1
 – Kesäaika:  UTC+2
Postinumerot:  3500, 3501, 3510, 3511, 3512
Suuntanumero(t):  011
 
 www.hasselt.be 
Infobox OKVirheellinen NIMI-arvo: 
Hasselt on kaupunki flaaminkielisessä osassa Belgiaa. Se on Limburgin provinssin pääkaupunki. Se sijaitsee Demerjoen varrella ja lähellä Albertin kanavaa. Kaupungin pinta-ala on 102,24 neliökilometriä ja väkiluku vuoden 2017 alussa 77 124.
Hasselt on perustettu jo 600-luvulla. Se on ollut vuosisatojen ajan hallintokeskus ja kauppakaupunki. Kun Kempenistä Hasseltin pohjoispuolelta alettiin 1900-luvun alussa kaivaa hiiltä, Hasseltin teollisuus alkoi kehittyä.
Kaupunki on tärkeä liikenneristeys. Kaupungin sisäinen julkinen liikenne oli vuosina 1997–2013 ilmaista. Tuona aikana bussien matkustajamäärät kasvoivat selvästi, vuonna 1997 matkustajia oli 1,5 miljoonaa ja vuonna 2006 4,6 miljoonaa. Käyttökustannuksetkin kasvoivat koko ajan, minkä takia kaupunginhallitus lakkautti ilmaisen liikenteen vuonna 2013. Kaupungin taloudellinen tilanne ei mahdollistanut liikenneyhtiö De Lijnin pyytämää suurempaa vuosittaista korvausta. Hasseltin kerrotaan olleen ensimmäinen kaupunki maailmassa, joka päätyi nollataksaan linja-autoliikenteessä.
Aiheesta muualla

Kuvia tai muita tiedostoja aiheesta Hasselt Wikimedia Commonsissa
Kaupungin kotisivu (hollanniksi)
Limburgin provinssin kunnat
Hu Chunhua

Hu Chunhua vuonna 2019.
Hu Chunhua (yksink.: 胡春华; perint.: 胡春華; pinyin: Hú Chūnhuá) on kiinalainen poliitikko ja Guangdongin maakunnan korkein edustaja kommunistisessa puolueessa. Hu seurasi virassa Wang Yangia joulukuussa 2012. Hu toimi samassa virassa Sisä-Mongolian maakunnassa ennen siirtymistä Guangdongiin.
Harakiri (albumi)

| Harakiri Serj Tankian |
| --- | --- | --- |

Studioalbumin tiedot
 Äänitetty : Los Angeles, Kalifornia
 Julkaistu: 10. heinäkuuta 2012
 Tuottaja(t): Serj Tankian
 Tyylilaji: alternative metal, alternative rock
 Kesto: 45.18
 Levy-yhtiö: Reprise, Serjical Strike
Listasijoitukset
  Suomen virallinen lista: 16.
Serj Tankianin muut julkaisut
| Imperfect Remixes 2010 | Harakiri 2012 | Orca Symphony No. 1 2013 |
Singlet albumilta Harakiri
 ”Figure it Out” Julkaistu: 1. toukokuuta 2012  ”Cornucopia” Julkaistu: 4. kesäkuuta 2012  ”Harakiri” Julkaistu: heinäkuu 2012
Harakiri on System of a Downin laulaja Serj Tankianin kolmas studioalbumi, joka julkaistiin heinäkuussa 2012.
Albumi debytoi Suomen virallisen listan sijalla 16.
Kappaleet

Kaikki sanat Serj Tankian, kaikki sävellykset Serj Tankian.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Cornucopia | 4.28 |  |  |  |  |  |  |  |
| 2. | Figure It Out | 2.52 |  |  |  |  |  |  |  |
| 3. | Ching Chime | 2.17 |  |  |  |  |  |  |  |
| 4. | Butterfly | 3.25 |  |  |  |  |  |  |  |
| 5. | Harakiri | 4.05 |  |  |  |  |  |  |  |
| 6. | Occupied Tears | 1.55 |  |  |  |  |  |  |  |
| 7. | Deafening Silence | 3.33 |  |  |  |  |  |  |  |
| 8. | Forget Me Knot | 4.21 |  |  |  |  |  |  |  |
| 9. | Reality TV | 2.45 |  |  |  |  |  |  |  |
| 10. | Uneducated Democracy | 3.41 |  |  |  |  |  |  |  |
| 11. | Weave On | 6.55 |  |  |  |  |  |  |  |
|  |  | 37.77 |  |  |  |  |  |  |  |
| Deluxe Edition |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 12. | Revolver | 4.45 |  |  |  |  |  |  |  |
| 13. | Tyrant's Gratitude | 6.25 |  |  |  |  |  |  |  |
|  |  | 11.10 |  |  |  |  |  |  |  |
Arvostelut

Allmusic:
Consequence of Sound:
Imperiumi: 8-/10
Kaaoszine.fi: 9/10
Metacritic: 65/100
PopMatters: 4/10
Soundi:
Hr. Ms. Rotterdam (L800)

| Hr>  Ms. Rotterdam |
| --- | --- |
 Hr. Ms. Rotterdam

Aluksen vaiheet
Rakentaja:  Damen Schelde, Vlissingen
Kölinlasku:  25. tammikuuta 1996
Laskettu vesille:  22. helmikuuta 1997
Palveluskäyttöön:  18. huhtikuuta 1998
Tekniset tiedot
Uppouma:  12 750 t (kuormattu)
Pituus:  166,20 m (kokonaispituus)
Leveys:  25,00 m
Syväys:  5,8 m
Koneteho:  4 x Stork Wärtsilä 12SW28 -dieselgeneraattoria yht 14,6 MW 4 x Holec-sähkömoottoria yht 12 MW keulamoottorit
Nopeus:  19 solmua
Miehistöä:  128 miehistö + 611 sotilasta
Aseistus
Aseistus:  2 x Goalkeeper CIWS 4 x 20 mm tykkiä 4 x SRBOC-heitintä 6 x keskiraskasta helikopteria tai 4 x raskasta helikopteria
Hr. Ms. Rotterdam (runkonumero L800) on Alankomaiden kuninkaallisen laivaston Rotterdam-luokan maihinnousualus.
Valmistus

Alus tilattiin Damen Scheldeltä Vlissingenistä, missä köli laskettiin 25. tammikuuta 1996 telakkanumerolla 377. Se laskettiin vesille 22. helmikuuta 1997 ja valmistui 18. huhtikuuta 1998.
Hu Jia

Hu Jia -nimisiä kiinalaisia henkilöitä ovat:
Hu Jia (s. 1973), toisinajattelija
Hu Jia (s. 1983), uimahyppääjä, olympiamitalisti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hu Jia”, voi hakea sivunnimihaulla, laajalla sivunnimihaulla tai tekstihaulla.
Hu Qili

Hu Qili (yks: 胡启立; pinyin: Hú Qǐlì, s. lokakuussa 1929) on kiinalainen poliitikko.
Hu liittyi kommunistiseen puolueeseen 1948, vuotta ennen sisällissodan päätöstä. Hän opiskeli samaan aikaan Pekingin yliopistossa (1946-1951). Vuonna 1956 Husta tuli kommunistisen nuorisoliiton keskuskomitean jäsen. Hän oli virassa kymmenen vuotta, kunnes koko nuorisoliitto hävitettiin kulttuurivallankumouksen myötä.
Vuosina 1972-1977 Hu toimi puolueen tehtävissä Ningxiassa. 1978 hän liittyi uudelleen perustettuun nuorisoliittoon ja nousi sen keskuskomiteaan. Kaksi vuotta myöhemmin Hu valittiin Tianjinin pormestariksi, ja hoiti tehtäväänsä kaksi vuotta. 1982 hänet valittiin viimein politbyroohon ja sen sihteeristöön.
Hu vastusti voimankäyttöä Tiananmenin mielenosoituksia vastaan. Tapaus kääntyi lopulta Hu'ta itseään vastaan kun hänen tukijansa Zhao Ziyang syrjäytettiin puoluejohdosta. Hu erotettiin politbyroosta, mutta sai jatkaa puolueen jäsenenä. Myöhemmin hän toimi vielä Wan Lin varaministerinä.
Hasselpähkinä

Kypsiä hasselpähkinöitä.
Pähkinäpensaan pähkinä kasvaa kukan esilehdistä syntyneen suojuksen ympäröimänä.
Hasselpähkinä on pähkinäpensaan (Corylus) hedelmä eli pähkinä. Se on kuiva, kovakuorinen ja aukeamaton yksisiemeninen hedelmä, jonka sisällä on rasvapitoinen ruskeakuorinen siemen. Hasselpähkinöitä syövät linnut ja oravat. Niitä kerätään ja viljellään ihmisravinnoksi. Hasselpähkinästä voi poistaa metalli-ioneja kelatoivaa fytiinihappoa liottamalla pähkinöitä ennen syöntiä.
Ravintokasvina viljeltyjä pähkinäpensaita ovat lajit euroopanpähkinäpensas (Corylus avellana) ja isopähkinäpensas (Corylus maxima) ja risteymälajikeryhmä hasselpähkinäpensas (Corylus Hasselpähkinä-ryhmä). Kaupoissa myytävät hasselpähkinät ovat yleensä peräisin isopähkinäpensaasta (Corylus maxima).
Tärkeimmät hasselpähkinöiden tuotantoalueet ovat Turkki ja Italia, joista Turkki vastaa valtaosaa maailman tuotannosta.
Ravintosisältö

Hasselpähkinä sisältää noin 60 % rasvaa, kuidun osuus on noin 18 % ja proteiinin 14 %. Hasselpähkinä sisältää myös runsaasti kaliumia, magnesiumia ja kalsiumia.
Noin puolet hasselpähkinän rasvasta on kertatyydyttymätöntä ja 7 % monityydyttymätöntä. Suurin osa hasselpähkinän sisältämästä rasvasta on oleiinihappoa, joka on luonnon yleisin rasvahappo. Sen osuus on keskimäärin 78 %, linolihapon 13 ja palmitiinihapon noin 5 prosenttia.
Aiheesta muualla

Ruokavirasto (Fineli): Pähkinä, hasselpähkinä (Corylus avellana)
Hasselpähkinä
Food Component Database (FooDB): Hazelnut (englanniksi)
Haskovon alue

Haskovon alue  (bulg.  Област Хасково) on Bulgarian alue, joka sijaitsee maan eteläosassa. Sillä on yhteistä rajaa Kreikan ja Turkin kanssa. Alueen halki virtaa joki Maritsa, joka laskee Aigeianmereen Turkin puolella. Alue on nimetty pääkaupunkinsa Haskovon mukaan. Haskovon alue on jaettu yhteentoista kuntaan.
Kunnat

| --- | --- |
 Dimitrovgrad  Harmanli  Haskovo  Ivajlovgrad  Ljubimetš  Madžarovo :  Mineralni Bani  Simeonovgrad  Stambolovo  Svilengrad  Topolovgrad
Aiheesta muualla

Kuvia tai muita tiedostoja aiheesta Haskovon alue Wikimedia Commonsissa
Bulgarian alueet
Blagoevgrad
Burgas
Dobritš
Gabrovo
Haskovo
Jambol
Kărdžali
Kjustendil
Lovetš
Montana
Pazardžik
Pernik
Pleven
Plovdiv
Razgrad
Ruse
Silistra
Sliven
Smoljan
Sofia
Sofian kaupunki
Stara Zagora
Šumen
Tărgovište
Veliko Tărnovo
Varna
Vidin
Vratsa
Henkitorven tulehdus

| Henkitorven tulehdus |
| --- | --- |

Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Henkitorven tulehdus eli trakeiitti on henkitorven tulehdustila, jonka oireisiin lukeutuu muun muassa yskä ja korkea kuume. Yleinen aiheuttaja on Staphylococcus aureus, muita mahdollisia aiheuttajia ovat Streptococcus pneumonia, Hemophilic influenza ja Moraxella catarrhalis. Usein aiheuttajana on useampi mikrobi. Hoitona käytetään antibiootteja, lisäksi voidaan joutua laittamaan intubaatioputki hengityksen helpottamiseksi. Bakteerisen muodon vuosittainen esiintyvyys on 0,1 tapausta per 100 000 lasta.
Hu Kun

Hu Kun (kiin. 胡坤; s. 1963) on kiinalainen viulisti ja kapellimestari.
Hu aloitti viulunsoiton opiskelun isänsä, professori Hu Wei Minin johdolla 6-vuotiaana. 7-vuotiaana hän esiintyi julkisesti äitinsä, pianisti Peng Shi Junin säestämänä. Hu alkoi saavuttaa palkintoja koululleen kotikaupungissaan Chengdussa. Vuonna 1976 hän lähti Pekingiin, jossa esitti Niccolò Paganinin viulukonserton nro 1. Hän sai paikan keskusradion sinfoniaorkesterin solistina ja pääsi Pekingin keskusmusiikkikonservatorioon jatkamaan opiskelua Lin Yiao Jin johdolla. Hu valmistui vuonna 1984. Hän suoritti lisäksi opintoja Kiinan hallituksen lähettämänä Gstaadin Kansainvälisessä Menuhin-musiikkiakatemiassa Alberto Lysyn johdolla.
Hu saavutti vuonna 1980 viidennen sijan Jean Sibelius -viulukilpailussa Helsingissä ja vuonna 1985 neljännen sijan Kuningatar Elisabetin kilpailussa. Yehudi Menuhin otti hänet ainoaksi yksityisoppilaakseen. Hu on esiintynyt useiden maailman johtavien orkesterien kanssa. Hän on saanut Kiinassa laajaa näkyvyyttä muun muassa televisio- ja radio-ohjelmissa sekä dokumenttielokuvissa. Hän pääsi kotimaassaan esiintymään myös valtiovieraille, kuten Ronald Reaganille. Hu kantaesitti Ronald Stevensonin säveltämän viulukonserton George Enescun muistolle ja piti Edward Elgarin viulukonserton Kiinan-ensiesityksen. Hän on myös tulkinnut kiinalaista viulumusiikkia länsimaiselle yleisölle. Hän on levyttänyt teoksia sellaisilta säveltäjiltä kuin Samuel Barber, Alun Hoddinott, Aram Hatšaturjan, Sergei Prokofjev, Antonio Vivaldi, Johann Sebastian Bach, Leonard Bernstein, Henryk Wieniawski ja Camille Saint-Saëns.
Hu on toiminut professorina Royal Academy of Musicissa ja saanut sen kunniajäsenyyden. Hänet nimitettiin vuonna 2011 tuomariston puheenjohtajaksi Kiinan kansainvälisessä viulukilpailussa Qingdaossa. Orkesterinjohdossa Hu sai opastusta Colin Davisilta, ja hän perusti oman Hu Kun and Friends -orkesterinsa Lontoossa. Hän on kiertänyt kapellimestarina.
Heinrich Mussinghoff

Heinrich Mussinghoff (s. 29. lokakuuta 1940 Osterwick) on saksalainen katolinen piispa. Hänet vihki papiksi Münsterin hiippakuntaan Joseph Höffner 29. kesäkuuta 1968. Hänet nimitettiin Aachenin piispaksi 12. joulukuuta 1994, ja piispaksi vihkiminen seurasi 11. helmikuuta 1995. Pääkonsekraattorina toimi Joachim Meisner, jota avustivat Reinhard Lettmann ja Ernst Franz Gerd Werner Dicke.
Heinrich Marschner

Heinrich Marschner
Heinrich August Marschner (16. elokuuta 1795 Zittau – 16. joulukuuta 1861 Hannover) oli saksalainen säveltäjä. Hän oli johtava vaikuttaja saksalaisessa oopperassa Weberin ja Wagnerin välisenä aikana. Hän opiskeli oikeustiedettä Leipzigin yliopistossa. Hänen tuotantoonsa kuuluu lukuisia oopperoita ja singspielejä; teosten joukossa ovat Der Vampyr (1828), Der Templer und die Jüdin (1829) ja Hans Heiling (1832). Marschner sävelsi myös muunlaista musiikkia, kuten kamariteoksia. Hän oli naimisissa neljästi.
Hedvig Eleonoran kirkko (Tukholma)

| Hedvig Eleonoran kirkko Hedvig Eleonora kyrka |
| --- | --- |

Sijainti:  59.3352°N, 18.0808°E
Kirkkokunta:  Ruotsin kirkko
Hiippakunta:  Tukholman hiippakunta
Seurakunta:  Hedvig Eleonora församling
Rakentamisvuosi:  1737
Suunnittelija:  Jean de la Vallée ja Göran Josuæ Adelcrantz
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hedvig Eleonoran kirkko (ruots. Hedvig Eleonora kyrka) on Hedvig Eleonoran seurakunnan kirkko Ruotsissa Tukholman keskustassa Östermalmin itäosassa.
Kirkon ensimmäinen vaihe rakennettiin arkkitehti Jean de la Valléen piirustusten mukaan vuosina 1668–1672. Rakentaminen jouduttiin kuitenkin keskeyttämään, ja kirkko rakennettiin valmiiksi vasta 1724–1737 Göran Josuæ Adelcrantzin suunnittelemana. Kirkko on vihittiin vuonna 1737 ja nimettiin Ruotsin kuningattaren, kuningas Kaarle X Kustaan puolison Hedvig Eleonooran (1636–1715) mukaan. Hedvig Eleonoran kirkko on kahdeksankulmainen keskeiskirkko. Nykyinen kupoli on Fredrik Wilhelm Scholanderin suunnittelema lisäys vuosilta 1865–1868.
Kirkko on yksi Tukholman suosituimmista vihki-, ristiäis- ja hautajaiskirkoista.
Aiheesta muualla

Kuvia tai muita tiedostoja aiheesta Hedvig Eleonoran kirkko (Tukholma) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Hedvig Eleonora kyrka
Käännös suomeksi
Harmaakäenkukka

| Harmaakäenkukka |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Caryophyllales
Heimo::  Kohokkikasvit
Suku::  Käenkukat Lychnis
Laji::  coronaria
Kaksiosainen nimi
 Lychnis coronaria  (L.) Desr. 
Synonyymit
 Agrostemma coronaria L. (kantanimi)  Silene coronaria (L.) Clairv. 
Katso myös
   Harmaakäenkukka Commonsissa 
Infobox OKVirheellinen NIMI-arvo: 
Harmaakäenkukka (Lychnis coronaria) on monivuotinen kohokkikasvilaji.
Ulkonäkö

Harmaakäenkukka kasvaa 30–90 senttimetriä korkeaksi. Sen varsi on koheneva, tiheään huopakarvainen ja yläosasta haarova. Tyvilehdet ovat puikeat-lusikkamaiset, 5–13 cm pitkät, tiheään huopakarvaiset. Lehtiruoti on 3–7 cm pitkä ja siipipalteinen, varsilehdet ovat sepiviä. Kukat sijaitsevat varren nivelkohdista kasvavissa kukkaperissä. Verhiö on suppilomainen ja sen liuskat pitkät, suipot. Terälehdet ovat purppuranpunaiset, ehyet tai lanttopäiset. Hedelmänä on verhiön sisään jäävä kota, 13–17 mm. Siemen on musta, tylppänystyinen ja halkaisijaltaan yhden millimetrin. Kasvi kukkii heinä-elokuussa.
Levinneisyys

Harmaakäenkukka kasvaa alkuperäisenä Etelä-Euroopassa ja Länsi-Aasiassa. Pohjoismaissa laji on koristekasvi sekä harvinainen satunnaistulokas tai viljelyjäänne, jota on tavattu pientareilla, sorakuopissa ja joutomailla.